b'\n_START_ARTICLE_\nGiacomo Puccini\n_START_PARAGRAPH_\nSi Giacomo Antonio Domenico Michele Secondo Maria Puccini (Italyano:\xc2\xa0[\xcb\x88d\xca\x92a\xcb\x90komo put\xcb\x88t\xca\x83i\xcb\x90ni]; 22 Disyembre 1858\xc2\xa0\xe2\x80\x93 29 Nobyembre 1924), na pangkalahatang nakikilala bilang Giacomo Puccini, ay isang Italyanong kompositor na ang mga opera ay nasa piling ng pinakamadadalas na itinatanghal sa pamantayang repertoryo._NEWLINE_Tinawag si Puccini bilang "ang pinakamahusay na kompositor ng operang Italyano pagkaraan ni Verdi". Habang ang kaniyang maaagang mga akda ay nag-ugat sa tradisyunal na romantikong opera ng Italya noong hulihan ng ika-19 daantaon, matagumpay niyang napaunlad ang kaniyang akda na nasa estilo ng \'makatotohanang\' verismo, kung saan siya ay naging isa sa nangungunang mga tagapagtaguyod.'